Հարկ է յիշել որ ԵԱՀԿը կազմուած է Եւրոպայի, Կեդրոնական Ասիոյ եւ Հիւսիսային Ամերիկայի 57 անդամ պետութիւններէ: Այս կազմակերպութեան գործունէութիւնը կ`ընգրկէ 3 հիմնական ուղղութիւն` ռազմաքաղաքական, տնտեսական, բնապահպանական եւ մարդասիրական: Վերոյիշեալ (HDIM)ի հանդիպումներուն զուգահեռ, Հինգշաբթի 21 Սեպտեմբեր 2017-ին Վարշաւիոյ OSCEի կեդրոնին մէջ Եւրոպայի Հայ Դատի գրասենեակը կազմակերպած էր փաստավաւերագրական «Պաշարուածները» շարժանկարին ցուցադրութիւնը, որ կը պատմէ 1991-92 թուականներուն Ստեփանակերտի պաշարման եւ տեղւոյն բնակչութեան կեանքի դժուար կացութեան մասին: Սոյն նախաձեռնութեան ներկայ էր նաեւ ՀՀ Արտակարգ եւ Լիազօր Դեսպան Էտկար Ղազարեան: